Kjedekollisjon med 60 biler på E39

Svært glatt veibane.

Publisert Publisert 22. februar 2016

KRASJ: 60 biler kolliderte på Åsaneveien.

Denne artikkelen er over fire år gammel

E39 ble stengt i nordgående retning etter en trafikkulykke med rundt 60 involverte biler ved Eidsvåg i Åsane. Veien er nå åpen igjen.

Ulykkesstrekningen er rundt 200 meter lang. 40 biler har skader, melder politiet på Twitter.

Les også Følg trafikken i Bergen direkte her

Flere skadet— Ingen personer er fastklemt, men det er folk med mindre personskader som blir tilsett av helsepersonell. Det er ikke meldt om lekkasje fra noen av bilene, sier vaktkommandør Helge Lund ved 110-sentralen.

RYDDER: Alle tilgjengelige bergingsbilder ble sendt til Eidsvåg for å rydde veien. Foto: GIDSKE STARK

5-10 personer skal være lettere skadet. Brann, helse og politi jobber fremdeles på stedet.Så langt har Haukeland Universitetssykehus opplyst om at en mann på 28 år og en mann 39 år er lettere skadet.

Ulykken ble meldt klokken 06.31 mandag morgen.

Køer

Fløyfjelltunnelens nordgående løp ble stengt klokken 06.35 på grunn av kollisjonen.

Det ble også trafikale problemer på Eidsvågneset, fordi en buss står fast på glatten. Flere andre steder er det også bussforsinkelser fordi bussene blir stående fast som en følge av ulykken. Ved 0815-tiden står en rekke busser fast allerede i Sydnestunnelen, og kommer seg ikke inn til Festplassen fordi trafikken står i stampe hele veien nordover mot Eidsvåg.Bilister melder om saktegående kø sørover fra Åsane senter.

FullSizeRender.jpg

Advarer

Alle de involverte bilene er nå registrert av politiet.

— Alle tilgjengelige bergingsbiler er sendt til ulykkesstedet. Bilene som kan kjøre videre for egen maskin, har fått tillatelse til å gjøre det av politiet, sier trafikkoperatør Lise Kristoffersen ved Vegtrafikksentralen.

Hun sier det er har vært glatt veldig mange steder i morgentimene.

— Alle entreprenørene våre er ute. De prioriterer de mest trafikkerte veiene først.

Også politiet advarer mot svært glatte veier i Bergensområdet.

STORT OMRÅDE: 60 biler kolliderte over et område på rundt 200 meter. Foto: EINAR AARE

Mange uhell

KRASJ: Det er lange køer i Åsane etter kjedekollisjonen. Foto: PÅL ENGESÆTER

— Det er februar og full vinter. Det har vært mildt og fryser på igjen, så det er glatt flere stedet. Blant annet meldes det om vanskelige kjøreforhold på Fanafjellet, sier trafikkoperatør Ove Amundsen ved Vegtrafikksentralen.I Lyngbødalen i Bergen har en bil veltet opp på fortauet. Politiet er på vei til stedet, hvor tre personer skal ha kommet seg ut av bilen.

Brannvesenet opplyser det har vært flere mindre uhell i morgentimene mandag.

Følg traikkutviklingen via våre webkameraer:

FullSizeRender.jpg

Publisert Publisert: 22. februar 2016 06:48 Oppdatert: 22. februar 2016 11:23